cyanic-selkie/wikianc huggingface dataset:
Irina Jusupova
Maanpako
Feliks Jusupov kuoli vuonna 1967 ja Irina Jusupova kolme vuotta myöhemmin vuonna 1970. Hänet on haudattu Sainte-Geneviève-des-Bois'n venäläiselle hautausmaalle.
Geezer Butler
Black Sabbathissa
Butler ja Iommi jatkoivat Sabbathia pyytämällä takaisin laulaja Tony Martinin ja uudeksi rumpaliksi tuli Bobby Rondinelli. Kokoonpano julkaisi Cross Purposes-albumin ja sen jälkeen tehdyn maailmankiertueen jälkeen Butler erosi yhtyeestä liittyäkseen Ozzy Osbournen soolo-yhtyeeseen. Butler oli tuolloin tyytymätön Black Sabbathin jatkuviin miehistönvaihdoksiin ja oli valmis kuoppaamaan yhtyeen.
Heaven & Hell -yhtye
Yhtye jatkoi toimintaansa ja teki hyvin vastaanotetun studio-albumin The Devil You Know, joka julkaistiin huhtikuussa 2009. Albumin tiimoilta tehdyn kiertueen jälkeen syksyllä 2009 Ronnie James Diolla todettiin olevan vatsasyöpä, johon hän lopulta menehtyi toukokuussa 2010. Heaven and Hell -yhtye lopetettiin Dion muistolle Lontoossa soitetun High Voltage -festivaalikeikan jälkeen heinäkuussa 2010.
Yksityiselämä
Butler asuu tällä hetkellä Los Angelesissa. Hän on naimisissa Gloria Butlerin kanssa, joka myös toimii hänen managerinaan. Heillä on kaksi poikaa, Biff ja James, joista Biff on myös muusikko. Geezer tunnetaan myös kasvissyöjänä ja eläinten oikeuksien puolustajana sekä Aston Villan jalkapallojoukkueen suurena kannattajana.
Carpathian Forest
Carpathian Forest on vuonna 1990 perustettu norjalainen black metal -yhtye. Yhtye julkaisi ensimmäisen demonsa vuonna 1992.
Eurooppa-liigan kauden 2015–2016 lohkovaihe
Arvontakorit
Arvontakori 1
Villarreal
Viktoria Plzeň
Bordeaux
Saint-Étienne
Groningen
Lohko H
<section begin=LohkoH/> <section end=LohkoH/>
Lohko J
<section begin=LohkoJ/> <section end=LohkoJ/>
Rosalynn Carter
Rosalynn Carter kelpuutettiin vuonna 2001 National Women's Hall of Fameen.
Kauppilanjärvi (Virrat)
Kauppilanjärvi on Pirkanmaalla Virroilla Nojoskylän lähellä sijaitseva järvi.
MIPS-arkkitehtuuri
Käyttökohteet
Kiinalainen Loongson (龙芯, lóngxīn) on vähävirtaisiin yleistietokoneisiin kehitetty MIPS-prosessori, jota kehittää Kiinan tiedeakatemia (中国科学院; engl. lyh. CAS). Sen ensimmäinen malli, 32-bittinen Loongson 1, julkaistiin vuonna 2002 ja se toimi 266MHz kellotaajuudella. Loongson 1 ei ollut täysin MIPS-yhteensopiva, ollen täysin Kiinan tiedeakatemian sisäisen kehityksen tulos. CAS osti vuonna 2007 käskykannan lisenssioikeudet MIPS Technologiesilta, ja vuonna 2009 osti täydet oikeudet sen kehittämään MIPS32 ja MIPS64 arkkitehtuureihin. 64-bittinen Loongson 2, jonka ensimmäinen malli julkaistiin ennen lisenssisopimusta vuonna 2004, on myöhemmältä mallistoltaan täysin MIPS-yhteensopiva vuodesta 2009 lähtien.
Arkkitehtuuriversiot
Arkkitehtuurista on useampia versioita joita ovat:
Atanas Komtšev
Atanas Slavšev Komtšev (, 23. lokakuuta 1959 – 12. marraskuuta 1994) oli bulgarialainen kreikkalais-roomalaisen tyylin painija ja olympiavoittaja.
Jouttijärvi (Ylöjärvi, Anttilanperä)
Jouttijärvi on Pirkanmaalla Ylöjärvellä ja Virroilla Anttilanperän kylän lähellä sijaitseva järvi.
Pablo Bruna
Pablo Bruna (22. kesäkuuta 1611 – 27. kesäkuuta 1679) oli espanjalainen säveltäjä ja kirkon urkuri. Hän oli 5-vuotiaasta asti sokea.
Muhosjoki
Joen kulku
Joki alkaa Pelsonsuon alueen latvapuroista Kylmälänkylän eteläpuolella ja virtaa koilliseen, laskien Oulujokeen Muhoksen keskustaajamassa. Joen sivujoki, Poikajoki, yhtyy pääuomaan noin 15 kilometriä joen suulta ylävirtaan. Muhosjoen pituus on noin 55 kilometriä. Joki virtaa koko pituudeltaan Muhoksen kunnan alueella, mutta sen valuma-alue ulottuu myös Tyrnävän, Utajärven sekä Vaalan kuntien alueelle. Ponkilan museosilta ylittää joen Muhoksella.
Aikavaatimus
Muuta
Muita algoritmien vaatimuksia ovat mm. muistivaatimus ja stabiilisuusvaatimus.
Gjerdrumin maanvyöry 2020
Norjassa Gjerdrumin kuntakeskuksessa Askissa tapahtui maanvyöry aamuyöllä 30. joulukuuta 2020 noin kello 4 aamuyöllä. Onnettomuudessa kuoli kymmenen ihmistä ja loukkaantui saman verran. Vyörymän vaurioittama alue on laaja, noin 300 metriä pitkä ja 700 metriä leveä. Norjan viranomaisten mukaan maanvyöry on yksi maan modernin historian suurimmista.
Louis Nzala Kianza
Louis Nzala Kianza (6. helmikuuta 1946 – 26. marraskuuta 2020) oli kinshasankongolainen roomalaiskatolinen piispa. Hänet vihittiin papiksi 25. elokuuta 1972 ja nimitettiin Popokabakan hiippakunnan piispaksi 22. huhtikuuta 1996. Piispaksi vihkiminen seurasi 14. heinäkuuta. Pääkonsekraattorina toimi Faustino Sainz Muñoz, jota avustivat Frédéric Etsou-Nzabi-Bamungwabi ja Edouard Mununu Kasiala.
Carl Edward Hellmayr
pienoiskuva|Carl Edward Hellmayr Carl Edward (Eduard) Hellmayr (29. tammikuuta 1878 Wien − 24. helmikuuta 1944 Orselina, Sveitsi) oli itävaltalainen lintutieteilijä.
Jan Håkan Åberg
Åberg toimi mm. tuomiokirkon urkurina Härnösandissa. Hän oli edustettuna vuoden 1986 ruotsalaisessa virsikirjassa kahdella sävellyksellään.
Jón úr Vör
Jón úr Vör (1917 Patreksfjörður, Islanti – 2000 ) oli islantilainen runoilija. Hän oli modernistisen atomirunoilijoiden ryhmän keskeisiä runoilijoita. Hän piti antikvariaattia ja toimi myös kirjastonhoitajana.
Alppihiihdon maailmancup 2006–2007
Alppihiihdon maailmancup 2006-2007 oli historian 41. alppihiihdon maailmancup -kausi. Se käynnistyi 11. marraskuuta 2006 Suomessa Levillä ja päättyi 18. maaliskuuta 2007 Sveitsin Lenzerheidessä. Helmikuussa keskellä kautta kilpailtiin myös lajin MM-kilpailut Åressa, Ruotsissa.
Kikka!
Elokuva palkittiin 2023 kahdella Jussi-palkinnolla: Sara Melleri sai parhaan pääosan Jussin ja Tiina Kaukanen palkittiin parhaasta pukusuunnittelusta.
Jordan Grand Prix
Tallin taustaa
Kaudella 1989 EJR:n kuljettaja Jean Alesi saavutti F3000-sarjan kansainvälisen mestaruuden. Alesi nousi jo kesken kauden F1:een, mutta jatkoi silti menestyksekkäästi F3000-sarjan kauden loppuun asti. Britannian F3000:ssa EJR saavutti sarjan toisen ja neljännen sijan.
1991
Kausi alkoi heikosti, sillä kumpikaan kuljettajista ei päässyt maaliin neljässä ensimmäisessä GP:ssa. Gachot kuitenkin sai sijoitukset Yhdysvaltain ja Brasilian GP:sta, koska hän keskeytti aivan kilpailun lopussa.
1993
Kauden aikana maaliin saakka selviytyminen tuotti jälleen vaikeuksia. Keskeytyksiä tuli nyt yhteensä 18 – yksi vähemmän kuin edelliskaudella. Vauhti aika-ajoissa ja kilpailuissa oli parantunut, minkä seurauksena tallin kuljettajat kamppailivat keskikastissa. Capelli jätti tallin Brasilian GP:n jälkeen karsiuduttuaan kilpailusta, ja hänen tilalleen otettiin kokenut Boutsen. Barrichello väläytteli nopeuttaan sateisella radalla ajetussa Euroopan GP:ssa, mutta tekniikka petti kilpailun lopussa kolmannelta sijalta. Boutsen jätti F1-sarjan taakseen Belgian GP:n jälkeen. Toista autoa ajoi hänen jälkeensä ensin Apicella Italian GP:ssa ja sitten Naspetti Portugalissa. Japanin GP:ssa tallin pistepotti viimein avautui, kun Barrichello ajoi viidenneksi ja debyyttikilpailunsa ajanut Irvine oli kuudes.
2001
Monacon GP:hin talli ilmoitti lähtevänsä ilman luistonestoa. Syynä tähän oli epäonnistuneet kilpailuiden startit. Itävallan GP:ssa tallin molemmat kuljettajat jäivät lähtöruudukkoon.
2005
Talli toi Saksan GP:hin päivitysversion autostaan, EJ15B:n. Alun perin uusi auton piti debytoida Ranskan GP:ssa, mutta talli ei kyennyt saamaan autoaan valmiiksi ajoissa. Tulokset uudella autolla eivät parantuneet kovinkaan merkittävästi.
Tallin myyminen Midlandille
Midlandin tarina jäi kuitenkin lyhyeksi, kun talli myytiin 9. syyskuuta 2006 hollantilaiselle Spyker Carsille. Spyker osallistui F1:een vain kaudella, kun sen osti intialainen liikemies Vijay Mallya 5. lokakuuta 2007. Kaudesta lähtien talli tunnetaan nimellä Force India.
Bentsyyliasetoni
Bentsyyliasetoni (C10H12O) on aromaattisiin ketoneihin kuuluva orgaaninen yhdiste. Yhdistettä käytetään hajusteissa ja orgaanisissa synteeseissä.
Pekka Sairanen
Santasport
Heti ensimmäisellä Santasportin SM-liiga kaudella Suomen mestaruus tuli Rovaniemelle, ensimmäistä kertaa sitten 2003, silloin Perungan Pojat voittivat Tampereen Isku-Volleyn värikkäässä finaalisarjassa. Värikkäämpi ja varmasti tasollisesti kovempi finaalisarja oli kuitenkin Santasportin ja Pielaveden Sammon välinen sarja. Mestaruus ratkaistiin viidennessä pelissä jossa Santasport oli vahvempi erin 3–2. Sairanen oli koko finaalisarjan ajan tärkeässä roolissa syöttöjen nostajana.
Sairanen jatkoi myös seuraavalla kaudella Rovaniemellä, vaikka Napapiirin Pallokettujen organisaatio irtisanoikin sopimuksen Perungan Poikien kanssa. Hän voitti uransa toisen Suomen mestaruuden kauden 2007-08 päätteeksi.
Ala-Kukkaro
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Lammen vedenpinnan korkeus on 115,2 metriä mpy.
Paiutet
Paiutet ovat Pohjois-Amerikan alkuperäisasukkaita. He kuuluivat alun perin uto-asteekkilaiseen kielikuntaan ja olivat läheistä sukua muun muassa shoshoneille sekä uteille.
Nykyaika
Paiutein suurimpana asutuskeskuksena toimiva Pyramidjärven reservaatti sijaitsee noin 50 kilometriä koilliseen Renon kaupungista Nevadassa. Liittovaltion hallitus myönsi alueen paiuteille vuonna 1959. Reservaatin pinta-ala on 1922 km², josta neljäsosa on veden peitossa. 1900-luvun aikana Pyramidjärven pinta laski 24 metriä, ja koko vesistö uhkaa hiljalleen kuivua. Suurimpana syynä kuivumiseen on läheisten kaupunkien vedentarve. Toistaiseksi järvi takaa riittävän kalakannan. Reservaatin asukkaiden talous perustuu suurimmalta osalta kalastukseen, erilaisiin vuokratuloihin ja karjanhoitoon.
Christian Taylor
Alle 18-vuotiaiden MM-kisoissa 2007 hän voitti kolmiloikan ja sijoittui pituushypyssä kolmanneksi. Vuoden 2008 alle 20-vuotiaiden MM-kilpailuissa hän sijoittui pituushypyssä seitsemänneksi ja kolmiloikassa kahdeksanneksi. Lisäksi hän juoksi 4×400 metrin viestissä alkuerissä Yhdysvaltain joukkueessa. Loppukilpailussa toisella kokoonpanolla juossut joukkue voitti kultaa.
Taylor perusti marraskuussa 2019 ammattilaisyleisurheilijoille oman yhdistyksen, joka ajaa heidän etuaan ja antaa heille sananvaltaa tulevaisuudessa. Tämä oli vastatoimi sille kun Kansainvälinen yleisurheiluliitto IAAF päätti karsia Timanttiliigasta kahdeksan lajia pois kysymättä asiaa urheilijoilta itseltään.
Koirajärvi (Virrat, Tiukanperä)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 169,7 metriä mpy.
Elayne Trakand
Ulos Tornista
Tarabonissa he saivat Mustan ajahin kaivettua esiin ja saivat Panarkki Amatheran takaisin asemaansa. Matkalla Salidariin, ryhmä eriskummallisia tapahtumia johti Birgitte Hopeajousen, yhden Torven sankareista, repäisemiseen Tel'aran'rhiodista tavalliseen maailmaan kuoleman partaalle. Pelastaakseen sankarin kuolemasta, Elayne sitoi tämän kaitsijakseen ja kuuluisa jousiampuja on ollut heidän mukanaan sen jälkeen. Ryhmä saapui Salidariin juuri oikeaan aikaan, ottamaan uusi Amyrlin Istuin, Egwene al'Vere, vastaan. Egwene teki Nynaevestä ja Elaynesta täysivaltaisia Aes Sedaita. Elayne meni Nynaeven, Adviendhan ja Matrim Cauthonin kanssa Ebou Dariin. Sen jälkeen kun he käyttivät Tuulten Kulhoa, he menivät Caemlyniin pakoon Seachanien valloitusta paimentaen suurta kanavoimiseen kykenevien naisten ryhmää, Sukua. Hän on myös turvannut Valtaistuimen hänen äitinsä katoamisen, luullun kuoleman, jälkeen; hän on myös löytänyt kyvyn valmistaa ter'angrealeja.
Hugh Aitken
Aitkenin teosluetteloon sisältyvät muun muassa Aspen Concerto viululle ja jousiorkesterille sekä ooppera Felipe. Viimeksi mainittuun kirjoitti libreton säveltäjän vaimo Laura Isabel Tapia.
John Dalton
John Dalton (6. syyskuuta 1766 – 17. heinäkuuta 1844) oli englantilainen kemisti, meteorologi ja fyysikko. Hänen tutkimuksensa osoittivat eräiden aineiden, jotka nyttemmin tiedetään alkuaineiksi, muodostavan yhdisteitä täsmällisissä kokonaisluvuin ilmaistavissa suhteissa. Tämä viittasi vahvasti aineen atomiluonteeseen. Tämän Dalton selitti johtuvan siitä, että kaikki aine koostuu atomeista ja että jokaisen alkuaineen atomilla on tietyn suuruinen massa.
Bank Hapoalim
Bank Hapoalim on Tel Avivin pörssiin listattu pankki, joka on Israelin suurin.
Kalliojärvi (Virrat, Tiukanperä)
Maantietoa
Järven pinta-ala on 1,8 hehtaaria, se on 450 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Muisti (tietokone)
Historia
Magneettiset muistit syrjäyttivät muut muistitekniikat 1950-luvun lopulta lähtien. Keskusmuistina käytettiin aluksi rumpumuistia, jossa tieto tallennetaan nopeasti pyörivän rummun pinnalle. Ne hävisivät kuitenkin nopeasti ferriittirengasmuistille (, josta jäänteenä ). Rengasmuisti koostuu pienistä ferriittirenkaista, joissa oleva magneettikenttä voi vaihtaa suuntaa myötäpäivään tai vastapäivään. Jokaiseen renkaaseen voidaan siis tallentaa yksi bitti.
Yksi mikropiiri kykeni aluksi tallentamaan 1024 bittiä. Se oli huima parannus ferriittirengasmuisteihin verrattuna ja mikropiirit syrjäyttivät nopeasti rengasmuistit. Mostekin kehittämä menetelmä muistisolujen osoittamiseen mahdollisti hintojen pitämisen alhaisempana kapasiteetin kasvaessa, mikä vaikutti merkittävästi niiden suosioon. Kilpailijoiden käyttämä muistinosoitusmenetelmä olisi vaatinut kalliimpia piirejä kun niiden kapasiteetti kasvaa.
Muistihierarkia
Tietokoneen muisti voidaan jakaa hierarkiaan seuraavasti:
Tietoturvariskit
Tietojen korruptoitumisen lisäksi DRAM-piireissä olevia virheitä voidaan hyödyntää tietoturvahyökkäyksissä kuten Rowhammer. Hyökkäys pyrkii muuttamaan käyttäjän oikeuksia aiheuttamalla virhe (bitin tilan muutos) toistuvalla muistihaulla. DDR4-muisteissa on mukana DRAM-valmistajan omaa logiikkaa hyökkäysten torjumiseen, mutta hyökkäykset ovat edelleen mahdollisia.
Kummi
Historia
Uskonpuhdistuksen jälkeen kummien vaatimustaso pysyi lähes ennallaan luterilaisessa kirkossa. Vuonna 1686 Ruotsin kirkkolaissa säädettiin kummien vaatimustasosta. Kummien tuli tunnustaa luterilaisuutta, olla täysi-ikäisiä ja mm. katekismuksen osaavia. Rippikirjojen ylläpito helpotti kristinopin taitojen seurantaa 1660-luvulta alkaen. Rippikoulutoiminta vakiintui Suomessa 1700-luvulla. Se antoi todistuksen kristinuskon osaamisesta ja valmiuden toimia kummina. Vuodesta 1869 alkaen kummin piti olla Suomessa evankelis-luterilaisen kirkon jäsen ja elämässään nuhteeton. Rippikoulusta ja konfirmaatiosta tuli de facto.
Väinö Pessi
Henkilöhistoria
Pessin vanhemmat olivat maanviljelijä Mikko Pessi ja Iida Maria Vihonen ja puoliso vuodesta 1926 talousopettaja Martta Sinkkanen. Ylioppilaaksi Pessi tuli Käkisalmessa 1917 ja osallistui sekä Suomen sisällissotaan että Vienan retkiin. Hän valmistui filosofian kandidaatiksi 1922 pääaineinaan meijerioppi sekä maanviljelyskemia, -fysiikka ja -oppi. Pessi työskenteli valmistuttuaan Porissa Satakunnan meijeriliiton sihteerinä, vuodesta 1924 vastaavassa toimessa Pohjois-Karjalassa ja vuodesta 1928 myös siihen liittyen Pohjois-Savon meijeriliiton sihteerinä. Vuonna 1938 hänestä tuli keskusosuusliike Hankkijan meijeri-, kone- ja tarvikeosaston johtaja ja koko osuusliikkeen toimitusjohtaja syyskuussa 1947, Taavi Arolan kuoltua. Pessi oli kuitenkin myös Hankkijan meijerikoneosaston johtaja aina vuoteen 1954 saakka. Hankkijan toimitusjohtajana Pessi työskenteli vuoden 1961 loppuun asti. Kauppaneuvoksen arvonimen 1949 saanut Pessi tunnettiin myös monista luottamustoimista ja karjalaisen kulttuurin tukemisesta, samoin kuin kirjallisista töistä, joista viimeinen ilmestyi postuumisti.
Kauko Räsänen
Kauko Kalervo Räsänen (23. helmikuuta 1926 Suistamo – 10. syyskuuta 2015 Espoo) oli suomalainen kuvanveistäjä.
Elämä
Räsäselle myönnettiin Pro Finlandia -mitali vuonna 1963. Vuosina 1979–1984 Räsänen toimi taiteilijaprofessorina. Räsäsen ateljeesta Espoon Soukassa on kasvanut viiden ateljeen ryväs, josta vuokrataan tiloja nuorille taiteilijoille.
Studio Outo
Yrityksellä on myös omaa sisältötuotantoa. Studio Outo on tuottanut mm. Hullabalooba-animaatiosarjan, joka sai parhaan tuotantoon tulevan TV-projektin erikoismaininnan Cinekid Festivalilla Amsterdamissa. Animaatiosarja on pullollaan mielikuvitusta kutkuttavaa toimintaa ja koomisia sattumuksia. Anarkistinen indie-sisältö ui ronskisti vastavirtaan lasten sisältömarkkinoilla. Hullabalooba on kielivapaa leikeanimaatio, jota esitetään lähes kolmessakymmenessä eri maassa. Sarjan käsikirjoitus, kuvitus, animaatio, ohjaus, musiikki, ääninäyttely ja äänituotanto ovat kokonaan Studio Oudon omaa tuotantoa.
Ajatus Kirjat
Ajatuksen kustantama ja Antti Helanterän ja Veli-Pekka Tynkkysen kirjoittama Maantieteelle Venäjä ei voi mitään voitti Tieto-Finlandian vuonna 2003.
Aleksandra Iosifovna
Avioliiton vaikeudet
Kesäkuussa 1889 Konstantin Nikolajevitš sai tyttärentyttärensä Kreikan ja Tanskan prinsessa Aleksandran, suuriruhtinatar Aleksandra Georgijevnan (1870-1891) häissä aivoinfarktin, halvaantui oikealta puoleltaan ja joutui liikunta- ja lähes puhekyvyttömänä aviovaimonsa huolehdittavaksi, joka ei sallinut miehelleen enää mitään kontaktia aviottomien lastensa tai rakastajattariensa kanssa. Miehensä kuolinvuoteelle tammikuussa 1892 hän päästi Anna Vasiljeva Kuznetsovan rukoilemaan.
Conversen piirikunta
Conversen piirikunta on Yhdysvaltojen Wyomingin osavaltiossa sijaitseva piirikunta. Sen väkiluku oli 13 640 vuonna 2018 ja sen pinta-ala on 11 046 neliökilometriä. Piirikunnan hallintokeskus Douglas on myös sen suurin asutuskeskus.
Proviisori
Apteekkari
Apteekkari on proviisorin koulutuksen saanut henkilö, jolle on myönnetty apteekkilupa. Apteekkiluvat Suomessa myöntää Fimea eli Lääkealan turvallisuus- ja kehittämiskeskus. Apteekkari vastaa apteekin toiminnasta.
Ravensbrückin keskitysleiri
Leirin olemassaolon aikana sen läpi kulki yli 130 000 naista, joista vain 40 000 selvisi hengissä. Keskitysleirillä oli naisia lähes kaikista Saksan valloittamista maista. Suurimman ryhmän muodostivat puolalaiset naiset, joita oli 40 000.
Mediakeskus
Mediakeskus on jonkin tahon toimeenpanema mediaan keskittynyt toiminnallinen yksikkö. Mediakeskuksissa on esimerkiksi tietoverkkoihin liittyvää toimintaa.
Eugene de Blaas
Elämänvaiheita
De Blaas syntyi taiteelliseen perheeseen. Hänen isänsä Karl von Blaas oli muotokuvamaalari, kuvanveistäjä ja hoiti professorin virkoja ensin Wienin ja myöhemmin Venetsian taideakatemioissa. Hänen veljensä Julius oli kuuluisa taistelumaalari ja sai myöhemmin Rooman taideakatemian professuurin.
GP3 Valencian Grand Prix 2013
Sunnuntain ensimmäisen kilpailun voittoon ajoi ART Grand Prix -tallin kuljettaja Conor Daly. Toisen kilpailun voitti MW Arden -tallin Robert Vișoiu.
Jokerien KHL-kausi 2014–2015
Taustaa
28. kesäkuuta 2013 Harry Harkimon ilmoitettiin myyvän Hartwall Arenan suomalais-venäläisille liikemiehille Gennadi Timtšenkolle sekä Arkadi, Boris ja Roman Rotenbergille, joilla oli myös optio ostaa osa Jokereista. Uudeksi toimitusjohtajaksi nimettiin Harkimo itse. Samalla tiedotettiin, että Jokerit siirtyy KHL-liigaan kaudelle 2014–2015 ensimmäisenä suomalaisena seurana.
Joukkueen rakentaminen
Uusia sopimuksia julkistettiin seuraavana päivänä, 8. huhtikuuta. Edelliskauden joukkueesta jatkosopimukset solmivat Jani Rita, Tomi Mäki, Riku Hahl, Semir Ben-Amor ja Niko Peltola. Uusina pelaajina joukkueeseen liittyivät Pelicansista puolustaja Oskari Korpikari ja Porin Ässistä keskushyökkääjä Severi Sillanpää. Korpikari toi joukkueen takalinjoille kovuutta ja jämäkkyyttä, kun taas Sillanpäästä Jokerit uskoi saavansa potentiaalisen kahden suunnan sentterin. Ridan, Mäen, Hahlin ja Ben-Amorin sopimukset olivat vuoden mittaisia, Peltolan, Korpikarin ja Sillanpään taas kahden vuoden pituisia.
Räyskä
Piirteet
pienoiskuva|vasen|250px|Vanha räyskä lennossa. Huomaa tumma käsisiiven alapinta ja lyhyt pyrstö. pienoiskuva|vasen|250px|Räyskät [[rengasnokkalokkien seurassa. Rengasnokkalokit ovat muutaman senttimetrin suurempia kuin Suomessa tavattava kalalokki.]] pienoiskuva|250px|Eripukuisia räyskiä esitettynä [[Richard Crossleyn The Crossley ID Guide: Eastern Birds -määritysoppaassa.]]
Ulkonäkö ja koko
Räyskä on suurin tiiralaji. Se on väritykseltään vaalea, ja sen suuri sekä kulmikas pää on tumma. Myös räyskän kaula on paksu ja koko ruumis rotevarakenteinen. Räyskällä on kaikissa puvuissa hyvin voimakas punainen nokka sekä suuri tumma laikku käsisiiven alapinnalla. Räyskä on myös lokkeja vaaleampi päältä, ja sen pyrstö on lyhyt sekä matalalovinen. Siivet ovat pitkät ja teräväkärkiset. Vanhalla linnulla on kirkkaanpunainen nokka ja useimmilla yksilöillä nokan kärkiosassa musta pystyjuova, jolloin kärki näyttää mustalta. Myös jalat ovat mustat. Päälaki säilyy lähes tummana myös talvella, mutta sen etuosa on viiruinen, koska tumman seassa näkyy vaaleaa. Päälaen takaosassa näkyy joskus myös niskatöyhtö. Nuoren linnun päälaen tumma huppu eroaa vanhasta siten, että se ulottuu pidemmälle alas ohjakseen ja poskelle. Nuorella räyskällä on oranssinpunainen nokka ja musta kärki, mutta aivan nokan kärki on keltainen. Jalat ovat vaaleat, mutta tummuvat ensimmäisen talven aikana. Nuoren linnun pyrstö ja siipi ovat tummemmat kuin vanhan. Pyrstön ja yläpuolen tumma kuviointi ei ole korostuneen selvää. Kyynärsiipi on melko yksivärisen vaalea ja siitä puuttuu tumma etureuna, joka on ominainen muille tiiroille. Ensimmäisenä talvena nokka on edelleen oranssinpunainen, mutta vain hieman vaaleampi kuin vanhan linnun nokka talvella. Nuoren räyskän jalat tummuvat ja otsa muuttuu syksyn aikana vaaleammaksi suunnilleen samalla lailla kuin vanhalla talvipukuisella linnulla. Toisen kalenterivuoden kesällä lintu näyttää vanhalta talvipukuiselta yksilöltä, mutta pyrstö- ja siipisulat ovat kuluneet ja näyttävät sulkimisen takia epäyhtenäisen värisiltä.
Jokerien KHL-kausi 2014–2015
Muutokset kauden aikana
Johan Harjun kaksivuotisen sopimuksen purkamisesta ilmoitettiin 26. tammikuuta 2015. Jari Kurrin mukaan Harjulle ei löydetty joukkueesta sopivaa roolia. Kolme päivää myöhemmin Santeri Saaren niin ikään kaksivuotinen sopimus purettiin. Saaren vastuu joukkueessa oli jäänyt pieneksi ja hän halusi päästä urallaan eteenpäin.
Kivi, paperi ja sakset
Pelin kulku
Pelin pelaamiseen ei ole olemassa yleismaailmallisia sääntöjä, mutta perusidea ja toteutus on pelin klassisessa versiossa poikkeuksetta aina samanlainen.
Peli eri puolilla maailmaa
Japanissa pelin nimi ”janken” (両拳) ei ole käännös sanoista ”paperi, kivi, sakset”. Pelaajat tekevät ennen varsinaisten kämmenen asentojen paljastamista ”tyhjiä iskuja” lausuen ”jan, ken, pon”, joista pon-tavulla paljastetaan käsi. Mikäli tulee tasapeli, peliä ei keskeytetä, vaan joko tehdään kolme lisäsynkronointi-iskua sanomalla ”aiko desho!” tai pelkkä ”pon” eli yksi käden liikautus heti perään. Toisinaan peliä toistetaan kerta toisensa jälkeen taukoa pitämättä, ja rytmityksen tahtia peli peliltä kiihdyttämällä. Tahdista putoava pelaaja häviää ottelun.
Taktikointi
Ihminen ei ole kone, ja tämä tosiasia mahdollistaa erilaisten rehellisten psykologisten keinojen käyttämisen pelin voittamiseksi lähinnä pyrkimällä vaikuttamaan vastustajan käyttäytymiseen. Vastustaja voidaan saada hämääntymään harhaanjohtavalla puheella, vaikkapa toteamalla ennen peliä ”Vanha kunnon kivi, sitä ei kukaan voita.”, mutta kokeneet pelaajat eivät moisesta useinkaan sekoa.
Laitakaupungin laulu
Juoni
Elokuva sijoittuu 1940-luvun suomalaiseen alamaailmaan, jonka kujilla rikollisuus on huipussaan. Huoltotarkkaaja Helmi Heino (Ansa Ikonen) saapuu tällaiselle kadulle ja tutustuu kujien asukkaisiin. Myöhemmin hän kohtaa rikollisjoukkoa johtavan Jukka Kyrön (Tauno Palo), joka ihastuu häneen.
Artemis
Mytologiassa
Kykloopit, jotka takovat Zeuksen salamat, valmistivat Hefaistoksen johdolla Artemiille hänen hopeajousensa ja -nuolensa. Pan-jumala hankki Spartassa kasvatetut koirat, ja Artemis itse valitsi kauneimmat nymfit metsistä ja joista. thumb|220px|[[François Boucher: Kylpijät (Diana kylvyn jälkeen), 1742.]]
Efesoksessa sijaitsi suuri Artemiin temppeli, joka laskettiin maailman seitsemän ihmeen joukkoon. Efesoksen Artemis ei muistuttanut enää kovin paljon Kreikan "sydänalueiden" neitsytjumalatarta vaan enemmänkin suurta äitijumalatarta ja hedelmällisyyden jumalattaria. Artemis oli myös Efesos-nimisen kaupungin suojelija.
Heinä-Ruoke
Maantietoa
Järven pinta-ala on 8,0 hehtaaria, se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Fröbelin Palikat
Yhtye sai kesällä 1988 kiinnityksen esiintymään Linnanmäelle muutamina viikonloppuina. Base Beat -yhtiön toimitusjohtaja tarjosi Fröbelin Palikoille levytyssopimusta elokuussa 1990 nähtyään yhtyeen esiintymisen Linnanmäen Satulaakson lavalla televisioituna. 1990-luvulla yhtye teki pari laululeikkikasettia, joiden tuotosta osa lahjoitettiin Lastenklinikoiden Kummeille. Bändi esiintyi myös televisiossa Harlekiini-klubi-lastenohjelmassa ja esitti joka viikko uuden lastenlaulun.
Nykyhetki
Vuonna 2007 yhtye julkaisi Uudet kujeet -DVD:n, jonka myötä yhtye lähti 80 esiintymisen juhlakiertueelle. Samana vuonna 1990-luvulla tehdyt VHS-kasetit julkaistiin uudelleen DVD:inä.
Hubble Deep Field
Hubble Deep Fieldin jälkeen avaruusteleskoopilla on otettu yhä syvempiä taivaan kuvia, kuten Hubble Ultra Deep Field (2004) ja Hubble Extreme Deep Field (2012).
GP2 Saksan Grand Prix 2010
GP2 Saksan Grand Prix 2010 oli GP2-kauden 2010 kuudes osakilpailu, joka ajettiin 24.–25. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Theatinerkirche
Aiheesta muualla
48.14194°N, 11.57639°W
Rullalautailu
Rullalautailun kuvaaminen
Rullalautailutemppujen tallentaminen videolle tai valokuvaksi on ilmiö, joka on ollut osa rullalautailua sen alkuajoista saakka. Nykyisin lähes jokaisessa rullalautailuyhteisössä on ainakin yksi henkilö, joka omistaa videokameran ja kulkee mukana taltioimassa temppuja. Kuvattu materiaali koostetaan yleensä rullalautailuvideoksi, joka näytetään kavereille tai siirretään esimerkiksi internetiin muiden lajin harrastajien nähtäväksi.
David Cobeño
David Cobeño Iglesias (s. 6. huhtikuuta 1982 Madrid) on espanjalainen jalkapallomaalivahti, joka edustaa Espanjan korkeimmalla sarjatasolla Primera Divisiónissa pelaavaa Rayo Vallecanoa.
Islamin profeetat
Profeettojen luokat
Islamin mukaan maan päällä on vaikuttanut kaikkiaan 124 000 profeettaa, joista 35 on ollut apostoleja. Profeetoista 25 mainitaan Koraanissa nimeltä. Yleisimmin mainittuja ovat Mooses (136 kertaa), Abraham (79), Nooa (33), Adam (25) ja Jeesus (23). Muhammed mainitaan 4 kertaa, mutta niistä vain yksi kiistattomasti tarkoittaa profeetta Muhammedia.
Islannin kristillistäminen
]] Islanti kristillistettiin noin 1000 jKr., jolloin kristinuskosta tuli Islannin valtionuskonto. Tapahtuma tunnetaan termillä kristnitaka (kirjaimellisesti "kristinuskon ottaminen").
Platoon – nuoret sotilaat
Vastaanotto
Video-oppaassa vuodelta 1994 Harri Närhi harmittelee, etteivät henkilöhahmot tunnetuista näyttelijöistä huolimatta nouse taistelujaksojen alta kovin kiinnostaviksi. Hän antoi elokuvalle neljä tähteä viidestä, mikä vastaa sanallista arviota ”erinomainen”.
Islannin kristillistäminen
Norjan kuninkaiden painostus
Kun Olav Tryggvason nousi Norjan valtaistuimelle, pyrkimykset Islannin kristillistämiseen lisääntyivät. Kuningas Olav lähetti islantilaisen Stefnir Thorgilssonin takaisin kotimaahansa käännyttääkseen maanmiehensä. Stefnir tuhosi väkivaltaisesti pyhäkköjä ja pakanajumalien kuvia, mikä teki hänestä niin epäsuositun, että hänet julistettiin lopulta lainsuojattomaksi. Stefnirin epäonnistumisen jälkeen Olav lähetti papin nimeltä Thangbrand. Thangbrand oli kokenut lähetyssaarnaaja, joka oli uskonnollista vaikutusvaltaa Norjassa ja Färsaarilla. Hänen tehtävänsä Islannissa noin vuosina 997–999 onnistui vain osittain. Hän onnistui käännyttämään useita merkittäviä islantilaisia päälliköitä, mutta tappoi kaksi tai kolme miestä prosessin aikana. Thangbrand palasi Norjaan vuonna 999 ja ilmoitti epäonnistumisestaan kuningas Olaville, joka päätti ottaa aggressiivisemman kannan islantilaisia kohtaan. Hän kielsi islantilaisilta merenkulkijoilta pääsyn Norjan satamiin ja otti panttivangeiksi useita islantilaisia, jotka asuivat Norjassa. Tämä keskeytti kaiken Islannin ja sen tärkeimmän kauppakumppanin välisen kaupan. Jotkut kuningas Olavin ottamista panttivangeista olivat merkittävien islantilaisten päälliköiden poikia, jotka hän uhkasi tappaa, elleivät islantilaiset hyväksy kristinuskoa. 1100-luvulta peräisin olevat islantilaiset lähteet kertovat kolmesta armenialaisesta piispasta, Petroksesta, Abrahamista ja Stephannoksesta, jotka lähtivät kristillisiksi lähetyssaarnaajiksi Islantiin.
Gert Steegmans
Kirimiehenä tunnettu Steegmans voitti Zesbergenprijs Harelbeke -kilpailun vuonna 2002. Hän aloitti ammattilaisuransa Lotto-Domo-tallissa seuraavana vuonna, jatkoi samassa organisaatiossa, uudelta nimeltään Davitamon-Lotto, 2005, jolloin hän voitti Nationale Sluitingprijs -kilpailun sekä ensimmäisen etapin Tour de Picardie -ajossa. Seuraavana vuonna hän voitti kolmannen etapin Dunkerquen neljän päivän ajossa, viidennen osuuden Belgian ympäriajossa sekä toisen etapin Tour de Picardiessa. Algarven ympäriajossa hän sijoittui kokonaiskilpailussa toiseksi voittaen lisäksi pistekilpailun sekä kolmannen ja neljännen osuuden. Scheldeprijs Vlaanderen -kilpailussa hän oli kolmas.
Aiheesta muualla
Virallinen nettisivu
Mecklenburgin järvialue
pienoiskuva|Saksan toiseksi suurin järvi [[Müritz.]] Mecklenburgin järvialue sijaitsee Koillis-Saksassa, missä se alkaa Mecklenburg-Etu-Pommerin keskiosista ja rajautuu Brandenburgin osavaltioon etelässä. Alue on muodostunut mannerjäätiköiden vaikutuksesta Veiksel-jääkaudella, noin 12 000 vuotta sitten. Nykyään alueella on satoja järviä ja soita. Mecklenburgin järvialueella sijaitsee muun muassa Müritzin kansallispuisto, johon Saksan toiseksi suurin järvi Müritz kuuluu. Muita suojelualueita ovat Nossentin/Schwinz Heath ja Feldberg Lake District.
Septetti
Septetti on seitsemän soittajan tai laulajan ryhmä, joka esittää musiikkia.
Alex Turcotte
Alexander Turcotte (s. 26. helmikuuta 2001 Island Lake, Illinois, Yhdysvallat) on yhdysvaltalainen jääkiekkoilija, joka pelaa NHL-seura Los Angeles Kingsin organisaatiossa. Hän pelannee pääasiassa AHL-joukkue Ontario Reignissa. Kings varasi Turcotten koko NHL:n varaustilaisuuden 2019 viidentenä pelaajana. Hän on pelipaikaltaan keskushyökkääjä.
Seuraura
Turcottea pidettiin ennen varausvuottaan yleisesti top3-varauksena NHL:n varaustilaisuudessa 2019. Ennen kautta 2018–2019 mm. Future Considerations listasi hänet rankingissaan toiseksi heti Jack Hughesin (varattiin lopulta ensimmäisenä pelaajana) jälkeen. Kauden mittaan Turcotten sijoitukset eri rankingeissa vaihtelivat sijoitusten 4-9 välillä. Syynä hänen osakkeidensa laskuun pidettiin Turcotten loukkaantumisia, mikä vähensi hänen pelejään ja vaikutti mahdollisesti hänen harjoitteluunsa. Lopulta Los Angeles Kings varasi Turcotten varaustilaisuuden viidentenä pelaajana. Kaudeksi 2019–2020 hän siirtyi Wisconsinin yliopiston Madisonin yksikön joukkueeseen. Turcotte oli joukkueen kolmanneksi paras pistemies tehoilla 9+17=26.
Pelityyli
Turcottea Yhdysvaltain kehitysmaajoukkueessa valmentaneen John Wroblewskin mukaan hänen personaallisuutensa on sekoitus Sidney Crosbya ja Brad Marchandia.
Marit Myrmæl
Myrmæl sijoittui 1976 Innsbruckin olympialaisissa 5 kilometrillä 18:nneksi, 10 kilometrillä 24:nneksi ja Norjan viestijoukkueen jäsenenä viidenneksi. Lake Placidin olympialaisissa 1980 hän hiihti kolmannen osuuden Norjan pronssijoukkueessa 4 × 10 kilometrin viestissä. 5 kilometrillä hän oli samoissa kisoissa 18:s ja 10 kilometrillä 20:s. Oslon MM-kilpailuissa 1982 hän sijoittui 20 kilometrillä kuudenneksi ja 5 kilometrillä yhdeksänneksi. Sarajevon olympialaisissa 1984 hän oli 10 kilometrillä seitsemäs ja 20 kilometrillä neljästoista.
Hiroshiman ja Nagasakin pommitukset
Lento kohti Hiroshimaa ja atomipommin pudottaminen
Turvallisuutta lisättiin sillä, että pommi viritettiin räjähdyskuntoon vasta lennon aikana. Sähkösytytin asennettiin paikoilleen noin neljää tuntia ennen pommitusta. Tämän jälkeen oli olemassa mahdollisuus, että läheisen ukkosen sähkökenttä räjäyttäisi pommin. Viimeisenä pommiin kierrettiin vihreiden tulppien tilalle punaiset tulpat, jotka tekivät siitä käyttökuntoisen aseen. Koneen miehistöstä suurin osa ei tiennyt lastina olevan atomipommi, he tiesivät ainoastaan, että pommin teho vastasi noin 20 000 tonnia trotyyliä.
Juuri ennen Japanin rannikolle saapumista miehet pukivat ylleen tulenkestävästä kankaasta ja terässuomuista tehdyt erikoispuvut, joiden piti suojata heitä mahdolliselta ilmatorjuntatulelta. Lisäksi joka miehelle oli luovutettu erityiset polaroidut hitsaajanlasit, jotka suojaisivat heidän näkönsä pommin kirkkaalta valonvälähdykseltä. Koneen navigaattorin Theodore J. Van Kirkin ranteessa oli erityinen koneen nimellä varustettu erikoisrannekello, joka oli asetettu näyttämään Hiroshiman aikaa.
Atomipommin vaikutus kaupunkiin
Pommin räjähdyksessä syntyneen tulipallon lämpötila oli yli miljoona astetta. Pommin kehittämä kuumuus oli niin suuri, että kattotiilet sulivat 600 metrin päässä, mikä vaatii 2 000 astetta. 510 metrin päässä sulivat savitiilet yli 1 300 asteessa. Hautakivien kiille suli 380 metrin päässä 900 asteen lämpötilassa. Kiillotettu graniitti muuttui karkeaksi suorasta lämpösäteilystä.
Pommin räjähdyspaikan kohdalla maanpinnassa lämpötila oli noin 3 000–4 000 tai 5 000–6 000 celsiusastetta, mikä sulatti raudan. Lähellä räjähdyksen maanpintakeskustaa ihmisistä jäi vain varjokuvia asfalttiin noin 500 metriin asti, kun ruumis höyrystyi. Noin yhden kilometrin säteellä suojaamattomat ihmiset saivat kolmannen asteen palovammoja, jotka tappoivat heidät viikossa. Palovammat tappoivat käytännössä kaikki suojattomat noin kahden kilometrin säteellä. 1,2 kilometrin säteellä ihmisten sisäelimet paloivat suorasta lämpöaallosta.
Atomipommin vaikutus ihmisiin
Hiroshiman ja Nagasakin pommit tappoivat ja vammauttivat myös amerikkalaisia sotavankeja. Japanilaiset siviilit tappoivat pommien jälkeen monia lentäjiä, jotka pelastautuivat Hiroshiman jälkeen.
Pommituksia vastaan
Jälkikäteen useat ovat tuominneet pommien käytön Japania vastaan, oli niillä sotilaallista merkitystä tai ei, moraalittomana siviilien murhaamisena. Joidenkin mielestä vaikka Hiroshiman pommitus saattoikin olla oikeutettua, oli tarpeetonta pudottaa toista atomipommia Nagasakiin.
Lars Näsman
Lars ”Lasse” Näsman (14. heinäkuuta 1943 Vaasa – 10. lokakuuta 1995 Kypros) oli suomalainen jalka- ja jääpalloilija, molemmissa lajeissa pelipaikaltaan maalivahti.
Helsingin liiketalouden ammattikorkeakoulu
Heliassa oli mahdollisuus opiskella liiketaloutta, tietojenkäsittelyä, johdon assistenttityötä, kieliä, viestintää ja matkailua. Heliasta valmistui tradenomeja, it-tradenomeja, medianomeja ja restonomeja. Heliassa oli noin 6000 opiskelijaa ja henkilöstöä noin 380, joista päätoimisesti opetustehtävissä toimi noin 230 henkilöä. Helia palkittiin vuosina 2002 ja 2003 opetusministeriön vaikuttavuuspalkkiolla kaikilla valintakriteereillä.
Hiekkapuhallus
thumb|Kiviseinän hiekkapuhallusta. Hiekkapuhallus on kovien pintojen siloittamista, muotoilua ja puhdistamista pienten kiinteiden hiukkasten ja paineilman avulla. Hiekkapuhalluksella voidaan saada lopullinen pinta, kuten ruostumattomilla teräksillä, mutta useimmiten hiekkapuhallus on pohjakäsittely ja pinnanpuhdistus ennen maalausta.
OGame
Planeetat
Pelin alussa pelaajalle annetaan satunnainen planeetta, jota pitää kehittää. Koko ratkaisee sen, kuinka monta rakennusta planeetalle voi rakentaa. Kaikkien aloitusplaneettojen koko on 163 kenttää, eli kotiplaneetalleen pelaaja voi rakentaa 163 rakennusta (jokainen rakennuksen kehitys lasketaan uutena kenttänä). Myöhemmin kenttiä voi lisätä terraformer-rakennuksen avulla. Lämpötila vaikuttaa siihen, paljonko saa lämpöenergiaa satelliiteilla ja deuteriumia. Lämpimässä tulee enemmän energiaa aurinkosatelliiteilla, kun taas kylmässä löytyy enemmän deuteriumia. Planeetan sijainti aurinkokunnassa vaikuttaa lämpötilaan ja ulkonäköön. Sijainti merkitään pelin oman koordinaatiston avulla. Galakseja on yhdeksän, jokaisessa galaksissa on 499 aurinkokuntaa, ja jokaisessa aurinkokunnassa on 15 planeettaa. Tämän lisäksi aurinkokunnissa on alue nimeltä ulkoavaruus (outer space), jota ei voi asuttaa.
I pirati della Malesia
Juoni
Sandokan ja Yanez matkustavat Kammamurin, Adan ja Mompracemin tiikereiden kanssa Sarawakiin vapauttaakseen Tremal-Naikin. Pelastusretki ei aivan suju suunnitelmien mukaan, sillä lady Mariannan setä, lordi James Guillonk, sekaantuu asiaan hautoen yhä kostoa Sandokanille ja Yanezille. Myös Sarawakin brittiläinen hallitsija, rajah James Brooke, on Mompracemin merirosvojen leppymätön vihollinen, eikä halua menettää tilaisuutta hankkiutua näistä eroon lopullisesti.
Hiekkapuhallus
Hiekkapuhallus voidaan automatisoida teollisuusrobotin avulla.
OGame
Suomen Ogame
Suomen Ogamessa on tällä hetkellä kuusi universumia. Suomessa on myös Andromeda-niminen palvelin, jolla on uudentyyppinen ulkoasu, ja Barym-niminen palvelin, jossa on 499 galaksia ja kaksinkertainen nopeus.
UTC+8
Aikavyöhykettä käyttävät valtiot ja alueet
Kaikki alueet käyttävät aikavyöhykettä UTC+8 ympäri vuoden eikä sitä käytetä alueilla, joissa on käytössä kesäaika.
Chilen sosialistinen puolue
Historia
Vuoden 1973 sotilasvallankaappauksen jälkeen puolue kiellettiin yhdessä muiden kansanrintamahallituksen vasemmistopuolueiden kanssa. Puolue hajosi useiksi eri maanalaisiksi ryhmiksi, jotka yhdistyivät vasta 27. joulukuuta 1989 sotilashallinnon ja Augusto Pinochetin vallan loputtua. Puolue luopui sotilasvallankaappauksen jälkeen vallankumouksellisesta marxismista. Puolueen jäsenet ja johtajat vangittiin ja/tai teloitettiin sotilasvallankaappauksen jälkeen. Puolueen johtajista sotilasvallankaappauksen jälkeen katosivat mm. Victor Olea Alegria vuonna 1974 ja Carlos Lorca vuonna 1975.
Kolmas makkabilaiskirja
Sisältö
Kirjan alussa kerrotaan Rafian taisteluta, jonka Ptolemaios IV Filopator kävi Syyriaa hallinneita seleukideja vastaan. Taistelun jälkeen Ptolemaios vieraili Jerusalemissa. Tällöin hän vaati pääsyä myös temppelin kaikkein­pyhimpään, mikä juutalaisten lain mukaan oli kuitenkin ehdottomasti kielletty kaikilta muilta paitsi ylimmältä papilta, joka hänkin sai käydä siellä vain kerran vuodessa. Jumalallinen ihme estikin häneltä pääsyn sinne. Tästä raivostuneena hän vihastui juutalaisiin, ja palattuaan Aleksandriaan hän antoi ensin säädöksen, joka rajoitti Egyptin juutalaisten oikeuksia, mutta kun he eivät sen jälkeenkään luopuneet uskostaan, hän määräsi heidät kaikki surmattaviksi. Tätä varten heidät oli vangittava ja kuljetettava kilpa-ajo­radalle, missä teloitukset oli määrä suorittaa. Egyptin laki kuitenkin määräsi, että kaikkien kuolemaan­tuomittujen nimet oli merkittävä muistiin, mutta kun näin yritettiin tehdä, papyrus ja kirjoitusvälineet loppuivat kesken. Tämän vuoksi Ptolemaios määräsi, että sotanorsuista vastaavan oli tuotava norsut paikalle ja annettava niiden tallata juutalaiset jalkoihinsa. Jumalallisten ihmeiden ansioista he kuitenkin pelastuivat ja pääsivät pakenemaan. Lopulta kuningas muutti mielensä ja peruutti määräyksensä. Tämän vuoksi Ptolemaiksessa vietettiin iloista kiitosjuhlaa.
Suomennos
Kirkolliskokous hyväksyi käännöksen vuonna 2009. Tällöin se päätti, että vanhoissa suomennoksissa mukana olleet apokryfi­kirjat voidaan julkaista Raamatun painoksissa omana osastonaan Vanhan ja Uuden testamentin välissä, mutta maninitut, aiemmin suomentamattomat vain erillisenä julkaisuna.
Orléansin piiritys
Piiritys
Kaupungin 5 000 asekuntoisella miehellä oli muiden aseiden lisäksi käytössään 72 kanuunaa, puisia tai metallisia putkia, jotka ampuivat 10-100 kilon panoksia korkeintaan 1 000 metrin kantamalla. Niihin käytetty ruuti oli usein kehnoa, ja tulokset olivat sen mukaisia. Kaupungin puolustus kuitenkin kesti, eivätkä englantilaiset onnistuneet valloittamaan kaupunkia, joka olisi avannut heille oven kohti Ranskan eteläisempiä maakuntia.
James Chadwick
Opiskelu ja perhe
Chadwick syntyi Cheshiressä, Yhdistyneessä kuningaskunnassa. Vuonna 1908 hän aloitti opiskelut Manchesterin yliopistossa ja opiskeltuaan muun muassa Ernest Rutherfordin opetuksessa hän valmistui maisteriksi 1913. Opiskeluaikanaan hän työskenteli erilaisten radioaktiivisuuteen liittyvien ongelmien parissa. Hän meni naimisiin 1925 ja perheeseen syntyi kaksoistyttäret.
Edson Barboza
Thainyrkkeily
Barboza alkoi harjoitella thainyrkkeilyä kahdeksanvuotiaana ja alkoi kilpailla 16-vuotiaana. Hän saavutti ammattilaisena tilastot 25–3, joissa 22 voittoa tuli tyrmäyksellä ja niistä 17 päättyi ensimmäisessä erässä. Barboza voitti muun muassa kolmesti Rio de Janeiron osavaltion mestaruuden ja kahdesti Demolition Fight mestaruuden São Paolossa. Hän lopetti uransa thainyrkkeilyssä ja siirtyi vapaaotteluun managerinsa neuvosta. Brasiliassa tuona aikana thainyrkkeilijöiden oli hankala saada sponsoreita, eikä hän voinut näin siirtyä ottelemaan Japaniin K–1-turnauksiin.
Renaissance MMA ja Ring of Combat
Helmikuussa 2010 Barboza siirtyi ottelemaan myös Ring of Combatiin, jossa hän voitti ensimmäisen ottelunsa Nabih Barakatia vastaan ensimmäisen erän tyrmäyksellä. Maaliskuussa Barboza palasi takaisin Renaissanceen puolustamaan toista kertaa mestaruuttaan Jose Figueroa vastaan. Hän voitti ottelun edellisen ottelun tapaan ensimmäisen erän tyrmäyksellä. Kesäkuussa Barboza pääsi ottelemaan toisessa Ring of Combat ottelussaan kevytsarjan mestaruudesta. Hän voitti mestaruuden ensimmäisessä erässä Marcelo Guidicia vastaan teknisellä tyrmäyksellä potkaistuaan häntä useaan kertaa jalkoihin.
UFC
2014 Barboza otteli toistamiseen kolmesti vuoden aikana, mutta aloitti vuotensa tappiolla Donald Cerronea vastaan. Huhtikuussa käyty ottelu päättyi luovutuksella ensimmäisessä erässä. Huhtikuussa Barboza palasi kuitenkin takaisin voittokantaan Evan Dunhamia vastaan, jonka hän voitti teknisellä tyrmäyksellä lähestulkoon yhtä nopeasti, kuin hävisi edellisen kamppailunsa. Marraskuussa Barboza otteli Bobby Greenia vastaan, joka oli hänen uran toinen kerta illan toisena pääotteluna. Barboza voitti ottelun tuomariäänin (30–27, 30–27, 30–27).
2016 Barboza otteli kahdesti, joista ensimmäinen vastustaja oli entinen kevytsarjan mestari Anthony Pettis. Huhtikuussa käyty ottelu päättyi Barbozan voittoon tuomariäänin (29-28, 29-28, 30-27). Seuraavaksi hän kohtasi heinäkuussa entisen Strikeforcen kevytsarjan mestarin Gilbert Melendezin, joka oli aiemmin hävinnyt Pettisille. Barboza voitti ottelun tuomariäänin (30-27, 30-27, 29-28).
Henri Tuomi
A-maajoukkue
Tuomi on oli maajoukkuevalmentaja Mauro Berruton tarkkailulistalla vuodesta 2005 lähtien. Ensimmäisen A-maaottelunsa Tuomi pelasi 4. heinäkuuta 2008 Bulgariaa vastaan. Tuomella on tilillään kaikkiaan 13 A-maaottelua.
Joukkueet
2009-2010 Perungan Pojat
Jinan
Piirikuntatasolla prefektuuri jakautuu kahteentoista osaan: kymmeneen kaupunkipiiriin (Lixia, Shizhong, Huaiyin, Tianqiao, Licheng, Changqing, Zhangqiu, Jiyang, Laiwu ja Gangcheng) ja kahteen piirikuntaan (Pingyin ja Shanghe).
Otto Hahn
Otto Hahn (8. maaliskuuta 1879 – 28. heinäkuuta 1968) oli saksalainen tiedemies, jonka Fritz Strassmanin kanssa tekemät tutkimukset johtivat fissioreaktion keksimiseen. Pohjatyön Hahnin ja Strassmanin työlle teki Lise Meitner kehittämällä kokeen, jossa uraania pommitettiin varauksettomilla neutroneilla. Hahn sai kokeet tehtyä, mutta ei kyennyt ymmärtämään tulosta, jossa uraanin pommittaminen neutroneilla ei johtanut raskaampiin alkuaineisiin kuten Hahn ja Meitner olivat odottaneet. Hahnin epäiltiin osallistuneen Saksan sodanaikaiseen ydinaseohjelmaan, joka päättyi tuloksettomana, mutta tutkimukset osoittivat Hahnin osuuden rajoittuneen akateemiseen fysiikan tutkimukseen. Hahnille myönnettiin vuoden 1944 kemian Nobel-palkinto fissioreaktion löytämisestä. Otto Hahnin mukaan on nimetty saksalainen ydinkäyttöinen rahtilaiva NS Otto Hahn.
Stéphane Richelmi
GP2
Vuonna 2011 Richelmi siirtyi kilpailemaan World Series by Renault-sarjaan, jossa hän sai kuusi pistettä. Samana vuonna Richelmi ajoi Monzassa kaksi kilpailua GP2-sarjassa tuuraten Belgiassa loukkaantunutta maanmiestään Stefano Colettia. Vuonna 2012 Richelmi ajoi täyden kauden GP2-sarjassa jatkaen Trident-tallissa. Hän saavutti yhden palkintosijan ja 25 pistettä sijoittuen sarjan 18:nneksi. Vuonna 2013 Richelmi jatkoi GP2-sarjassa DAMS-tallissa. Hän saavutti yhden paalupaikan ja yhden kakkossijan kauden aikana sijoittuen sarjan kahdeksanneksi. Vuonna 2014 Richelmi jatkoi GP2:ssa samassa tallissa. Hän otti ensimmäisen GP2-voittonsa kotiradallaan Monacon sprinttikilpailussa. Loppupisteissä hän sijoittui sarjan yhdeksänneksi.
Neitsyt Marian kuolonuneen nukkumisen kirkko (Spiliá)
pienoiskuva|vasen|Kirkon seinämaalauksia.
Suuri harppaus
Nälänhätä
Satojen romahtaminen ja pedantisti toteutetut viljan pakko-otot aiheuttivat Kiinan maaseudulla nälänhädän, joka paisui vuoteen 1960 mennessä valtavaksi. Maatyöläisten virallinen vilja-annos oli tuolloin vain 250 grammaa päivässä, mutta todellinen määrä saattoi olla vain 50 grammaa, josta osa oli korvikkeita. Kun nälänhädän olemassaoloa ei enää voitu kieltää, syksyllä 1960 käynnistettiin kampanja, jossa ihmisiä kannustettiin valmistamaan korvikeruokia kaikesta mahdollisesta syömäkelpoisesta. Kiinalaisia kehotettiin muun muassa viljelemään virtsassaan syömäkelpoista klorella-levää. Näiden ainesten ravintoarvo oli kuitenkin usein lähes olematon. Nälkä ja puute olivat pahimmillaan maaseudulla, mutta levisivät lopulta myös suurkaupunkeihin. Maataloustuotanto oli alimmillaan vuonna 1961, ja teollisuustuotantokin romahti tuona vuonna.
Aftonbladet
Historia
Lehden poliittinen linja on vaihdellut useasti. Aluksi liberaalista se ajautui kohti konservatismia päätoimittaja Harald Sohlmanin (1890–1921) aikana. Ensimmäisen maailmansodan aikana lehden osake-enemmistö myytiin salaa Saksan hallitukselle.
Vuoden 2009 EU-vaalien alla Aftonbladet herätti närkästystä poistamalla Ruotsin Piraattipuolueen (Piratpartiet), Feministisen aloitteen (Feministiskt Initiativ) ja Ruotsidemokraatit (Sverigedemokraterna) vaalikoneestaan. Lukijoiden valitettua Aftonbladetille ja kyseistä vaalikonetta ylläpitävälle EUProfilerille ne palautettiin takaisin näkyville.
Ruostekärpässieni
Ruostekärpässieni (Amanita fulva) on myrkytön kärpässieni. Lajia on aiemmin pidetty hyvänä ruokasienenä, mutta koska se on helposti sekoitettavissa myrkyllisiin lajeihin, ei sen käyttöä ravinnoksi enää suositella.
M/S Tor Baltica
Alustyyppi
Tor Baltica on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
2000–
Joulukuussa 2000 DFDS Tor Line osti aluksen. Kesäkuussa 2001 laivan nimi vaihtui Tor Balticaksi. Syyskuussa 2001 laiva aikarahdattiin Yhdysvaltain puolustusministeriön liikenteeseen. Myöhemmin samana vuonna rahtaussopimus päättyi ja Tor Baltica siirtyi Göteborgin ja Harwichin väliseen liikenteeseen.
Akka ja kissa
Akka ja kissa -teoksen valmistumisen aikaan Suomen lehdistössä keskusteltiin suomalais-kansallisen taiteen tarpeellisuudesta. Yleinen mielipide korosti kansallisen taiteen aineiston löytyvän Kalevalasta ja vanhoista kansantarinoista.
Iso Valkeajärvi (Virrat)
Maantietoa
Järven pinta-ala on 50 hehtaaria, se on 1,2 kilometriä pitkä ja 950 metriä leveä. Järvellä ei ole kartan mukaan saaria. Sen rantaviivan pituus on 5,1 kilometriä.